Source: http://bfl.archivportal.hu/adatbazisok/vegrendeletek
Timestamp: 2017-07-28 00:47:38
Document Index: 29903299

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Végrendeletek | Budapest Főváros Levéltára
Jelenlegi helyFőoldal › Adatbázisok › Végrendeletek
A végrendeletek különböző, budai városi tanácsi, budapesti bírósági, és közjegyzői fondokban/állagokban található egybefüggő sorozatait feldolgozó adatbázis 18-20. századi, a letétbe helyezett vagy kihirdetett végrendeletek kutatását könnyíti meg fővárosban (az 1873. évi városegyesítést megelőzően jelenleg csak Budán, mivel csak itt őrizték önálló, a hagyatéki ügyektől elkülönített sorozatban a végrendeleteket). A kihirdetett végrendeletek között végakarat-nyilvánítást tartalmazó öröklési szerződések, házassági szerződések, (öngyilkosság előtt papírra vetett) búcsúlevelek, és tanúvallomási jegyzőkönyvek is megtalálhatók. Itt érdemes felhívni a figyelmet még arra a körülményre, hogy a budapesti közjegyzők által felvett avagy náluk letett olyan végrendeletek, amelyek nem alkotnak külön sorozatot, a közjegyzői okiratok adatbázisában kereshetők.
A rekordokban a végrendelkező (illetve örökösödési, házassági szerződést kötő) személyek adatai lettek rögzítve, feltüntetve a végrendelet keletkezésének – a kihirdetést akár évtizedekkel megelőző – dátumát. Megjegyzendő, hogy annak idején számos esetben egy ügyszám alatt tartottak nyilván több, különböző időben született végrendeletet (pótvégrendeletet, fiókvégrendeletet), ha ugyanazon végrendelkező személyhez vagy személyekhez (házaspárhoz) kapcsolódtak. A rekordok száma jelenleg a 24000-et közelíti, ami – a jellemzően házastársak által közösen alkotott végrendeletek, örökösödési és házassági szerződések miatt – 30000 végrendelkező személyt fedhet.
Kutatási korlátozás alá esnek az olyan, 1924 után keletkezett végrendeletek, amelyekben megállapíthatóan kiskorú személyek adatai jelennek meg. Az adatbázis-építés és digitalizálás által lefedett levéltári iratanyagról részletesen az alábbi táblázatból tájékozódhat.
Buda Város Tanácsának iratai. Végrendeletek
1696-1873 (teljes állag)
Budapesti Királyi Törvényszék. Letéti ügyek
[*végrendeleti (Lv.) sorozat]
Budapesti I-III. Kerületi Királyi Járásbíróság iratai. Kihirdetett végrendeletek
Budapesti IV. Kerületi Királyi Járásbíróság iratai. Kihirdetett végrendeletek
Budapesti V. Kerületi Királyi Járásbíróság iratai. Kihirdetett végrendeletek
Budapesti VI. Kerületi Királyi Járásbíróság iratai. Kihirdetett végrendeletek
Budapesti VII. Kerületi Királyi Járásbíróság iratai. Kihirdetett végrendeletek
Budapesti VIII-X. Kerületi Királyi Járásbíróság iratai. Kihirdetett végrendeletek
Budapesti Központi Királyi Járásbíróság iratai. Kihirdetett végrendeletek
Budafoki Királyi Járásbíróság iratai